Ħabta li seħħet fl-Għadira għall-ħabta tas-18.15 fi Triq il-Marfa wasslet biex 4 persuni ndarbu u kellhom bżonn l-assistenza. Ġara li vann tal-kiri MV200 misjuq minn mara ta' 34 sena mill-Gżira instaq wrong way u daħal ġo Mazda demio misjuqa minn mara ta' 24 sena mill-Fgura li baqgħet dieħla ġo karozza pparkjata. Dawn ittieħdu l-isptar Mater Dei għal aktar kura. Issejħu 4 ambulanzi fuq il-post kif ukoll membri tas-Soċjetà tas-Salib l-Aħmar. Membri mid-Dipartiment tal-Protezzjoni Ċivili għenu biex jinħarġu l-persuni mill-karozzi. Aktar dettalji malli jaslulna.